- 20 वर्षीय अपेक्षा पांचाल के फिल्मों में आने की कहानी बड़ी ही दिलचस्प है।
- आज से लगभग दो साल पहले तमिल फिल्मों के निर्देशक क्रांति प्रसाद पुणे के पास एक तमिल फिल्म की शूटिंग कर रहे थे। अपेक्षा इस फिल्म की शूटिंग देखने पहुंची थी।
- सैकडों लोगों की भीड़ के बीच क्रांति की नजर अचानक अपेक्षा पर पड़ी और शूटिंग खत्म होते ही उन्होंने अपेक्षा को अपने पास बुलाया और अपनी अगली तमिल फिल्म में अभिनेत्री का रोल ऑफर किया।
तीन महीने में तमिल सीखी
- महाराष्ट्र के परंपरागत वारकारी मराठी परिवार से सबंध रखने वाली अपेक्षा के परिवार में दूर-दूर तक एक्टिंग या सिनेमा के क्षेत्र से किसी का कोई भी जुड़ाव नहीं थी और न ही उन्हें तमिल भाषा आती थी।
- इसके बावजूद क्रांति के इस ऑफर को वह ठुकरा नहीं सकी और सेट पर ही उन्होंने हां बोल दिया।
- इसके बाद अपेक्षा ने चेन्नई के एक एक्टिंग इंस्टिट्यूट में दाखिला लेकर प्रतिदिन 8 घंटे की कड़ी मेहनत करते हुए सिर्फ 3 महीने के भीतर एक्टिंग, नृत्य और तमिल भाषा सीखने में कामयाबी हासिल की।
- सिर्फ 18 साल की उम्र में एक बड़ी तमिल फिल्म में काम वाली अपेक्षा पहली अभिनेत्री हैं। फिलहाल अपेक्षा को मराठी, तमिल के साथ-साथ कन्नड़ और उर्दू भाषा भी आती है।
एक्टिंग की हुई तारीफ
- अपेक्षा की पहली तमिल फिल्म 'संतोषीथिल कलावरम' पिछले साल आई थी। इस फिल्म के मुख्य नायक निरंत रेड्डी हैं।
- यह फिल्म कॉलेज में पढ़ने वाले युवाओं के जीवन में आने वाले उतार-चढ़ाव पर आधारित है। फिल्म में उनके अभिनय को खूब सराहा गया।
- फिल्म में अपेक्षा की मां महानंदा ने भी एक छोटी भूमिका निभाई थी।
कई फिल्मों के ऑफर मिले
- अपेक्षा की इस सफलता के पीछे उनके पिता अप्पा पांचाल, मां महानंदा, दो भाई रवि और अविनाश का अहम योगदान रहा है।
- अपेक्षा ने 72 प्रतिशत अंकों के साथ पिछले साल आलंदी के ज्ञानेश्वर विद्यालय से 12 वीं की परीक्षा पास की है।
- अपेक्षा आगे चलकर एमबीए करना चाहती थीं, लेकिन अचानक पलटी किस्मत के बाद वह अब फिल्मों में ही हाथ आजमाना चाहती हैं।
- फिलहाल अपेक्षा पांचाल के पास दो मराठी फिल्म, एक कन्नड़ फिल्म और एक हिंदी फिल्म का ऑफर है, लेकिन सही स्क्रिप्ट का इंतजार कर रही अपेक्षा ने किसी भी फिल्म के लिए हां नहीं बोला है।
आगे की स्लाइड्स में देखिए अपेक्षा की कुछ और फोटोज ...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva